text: Ógvuliga flott avrik og 3-2 sigur hjá U21 í Armenia - Jørgen Nielsen gjørdi bart við tveimum áleyparamálum eftir innlegg frá Signari á Brúnni, umframt snildum langskoti.
text: #000002
text: Føroyska U21-landsliðið hevur aftur gjørt tað. Í nógva hitanum á grasvøllinum í Armenia stríddust og strevaðust okkara ungu menn og vunnu 3-2. Tað var 19-ára gamli Jørgen Nielsen av Glyvrum, sum veruliga gjørdi bart. B68-áleyparin skoraði øll føroyski málini. Harvið hevur liðið nú fýra stig fyri tveir dystir í EM-undankappingini.Mótstøðuliðið seinnapartin var Hvítarussland (Belarus). Orsakað av krígsstøðuni varð dysturin spældur í Armenia. Hetta hóvaði helst føroyingunum fínt. Í fyrra hálvleiki rakti "heimaliðið" stongina og yvirleggjaran, meðan Føroyar og Jørgen Nielsen gagnnýtti sín einasta møguleikar. Føroyska leiðslumálið kom eftir gott innlegg frá Víkinga-bakkinum Signari á Brúnni og sannførandi stútara við aftaru stong. Hetta var tíggju minuttir fyri steðgin, og Jørgen gjørdi eisini bart í fyrsta føroyska álopinum í 2. hálvleiki. Aftur legði Signar bótlin úr høgru móti einsamalla føroyska 9' aranum, miðverji fór skeivur av bóltinum, og so kundi Jørgen Nielsen kaldliga temja bóltin fyri síðani at leggja hann niður í longra málhorn. 2-0 og so kundi tað ikki gerast nógv betri hjá Jørgeni og Føroyum.Í 59. minutti fór Gullbrandur Øregaard til stroks. Stóri og sterki miðvallarin var ein motorur saman við hinum miðvallaranum úr næstbestu norsku deildini, liðformanninum Noah Mneney. Gullbrandur gav áleypara sínum bóltin, og tað var eitt gott hugskot. Jørgen sá, at málverjin stóð langt úti og smekkaði til úr stórar fjarstøðu. Sum bolt.fo skrivar, er hetta er fyrstu ferð, at ein føroyskur leikari hevur skorað hattrik í U21-undankappingardysti. Við málunum er Jørgen Nielsen longu undir liðuni á Stefani Radosavljevic sum mest skorandi føroyski U21-landsliðsspælari nakrantíð. Fimm mál í fýra dystum er úrtøkan hjá Jørgeni, og hattrikkið í dag var nóg mikið til at vinna í dag.Hetta hóast heimaliðið svaraði aftur tvær ferðir, Ari Petersen noyddist at gera stórbjarging og eitt sindur stóð á seinastu løtuna. Málið til 2-3 kom í yvirtíðini. Føroyska verjan var annars stinn og stórt avrik hjá Eyðuni Klakstein, Atla Gregersen og teirra ungu monnum. Føroyar eru í løtuni á odda í undankappingarbólkinum við fýra stigum fyri tveir dystir. Kroatia og Portugal hava tó ikki spælt enn - Kroatia vitjar í Klaksvík týskvøldið týskvøldið klokkan 18.U21 EM-undankapping, bólkur GHósdagin 7. september, ArmeniaHvítarussland - Føroyar 2-3 (0-1)35' Jørgen Nielsen (Signar á Brúnni) 0-148' Jørgen Nielsen (Signar á Brúnni) 0-259' Jørgen Nielsen (Gullbrandur í Horni Øregaard) 0-373' 1-390 (+3)' 2-3Teir fyrstu 11: Ari í Haraldstovu Petersen Petersen, Signar á Brúnni, Børge Petersen, Áki Johannesen, Elias Rusborg, Ási Dam, Áki Samuelsen, Gullbrandur Øregaard, Noah Hans Mneney, Olaf Bárðarson og Jørgen Nielsen.Hesir komu inn í 2. hálvleiki: Heini Fossdalsá Sørensen, Aron Jarnskor Ellingsgaard, Gutti Dahl-Olsen, Jákup Norðoy Vilhelmsen og Jónas WarnerHøvuðsvenjari: Eyðun Klakstein
text: #000004
text: U21-landsliðið so at siga óbroytt
  13 nýggir venjarar fingið prógv
text: #000006